Дон Iуфэ щытокIуэ
Дон Iус Ростов щекIуэкIащ «Кубок Дона» тхэквондомкIэ урысейпсо рейтинг зэхьэзэхуэ. Абы хэтащ къэралым и щIыналъэ зэмылIэужьыгъуэхэм къикIа спортсмен 500-м нэблагъэ. Къэбэрдей-Балъкъэрым и командэ къыхэхам зэхьэзэхуэм етIуанэ увыпIэр къыщихьащ.
Щызэуа гупхэм дыщэ медалхэр щызыIэрагъэхьащ Тхьэмокъуэ Элинэ (кг 33-рэ), Усен Дамир (кг 41-рэ), Ахъмэт Борис (кг 78-рэ) сымэ. Абыхэм я хьэрхуэрэгъу псори хагъэщIащ.
Тэрчокъуэ Елдаррэ (кг 33-рэ) Усен Къамболэтрэ (кг 37-рэ) етIуанэ хъуащ. Домбеякъ медалхэр къыхуагъэфэщащ Бозий Алий, Пщымырзэ Чэрим (тIури кг 33-рэ), Бэгъэтыр Алим (кг 48-рэ), Кулеш Пётр (кг 55-рэ), Ахъмэт Нурмухьэмэд ( кг 78-рэ) сымэ.
Зи цIэ къитIуа спортсменхэр ягъасэ Ахъмэт Амир, Кугъуэндокъуэ Ялдар, Унэжокъуэхэ Къантемыррэ Абделджабаррэ Тикаев Индрис сымэ.

Жыласэ Замир.
